15-jarige meisie verkrag en vermoorDie polisie in Koster, Noordwes, ondersoek ŉ saak van moord nadat die liggaam van ŉ 15-jarige meisie Dinsdagmiddag gevind is. “Die meisie se liggaam is in haar huis in Selosesha gevind. Haar gesig was met ŉ lap toegegooi en sy was glo ook verkrag,” het kaptein Pelonomi Makau, ŉ polisiewoordvoerder, gesê. Daar word vermoed dat die slagoffer Maandagaand vermoor is. Haar vriende het op haar liggaam afgekom nadat sy nie Dinsdag by die skool opgedaag het nie. Niemand is nog in verband met die voorval in hegtenis geneem nie.